Ma, baba beseer toe woonplek vlam vat | Maroela Media
Ma, baba beseer toe woonplek vlam vat
Die woning waarin die ma en baba was. Foto: Rescue Care
ŉ 17-maande oue babaseun en sy ma, vermoedelik in haar vroeë 30’s, het ernstige beserings opgedoen toe ŉ brand Saterdag in hul woonplek suid van Durban uitgebreek het.
Garrith Jamieson, woordvoerder van Rescue Care Paramedics, het gesê die voorval het omstreeks 09:00 by ŉ woonplek in Burmaweg in Queensburgh plaasgevind.
“By paramedici se aankoms op die toneel was die Durban-brandweer besig om die brand te bestry. Brandweermanne het die kind reeds uit die brandende gebou gered. Die ma het van die woonstel gespring in ŉ poging om van die vlamme weg te kom,” het Jamieson gesê.
Ineke van Huyssteen, woordvoerder van ER24, het gesê die ma en haar baba het brandwonde opgedoen. Hulle is op die toneel gestabiliseer en met ŉ ambulans na die RK Khan-hospitaal geneem vir mediese behandeling.
Die oorsaak van die brand is nie bekend nie en word ondersoek.
ER24 KwaZulu-Natal Queensburgh Rescue Care
Drie sterf toe bakkie koei tref